ટ્રમ્પ વારંવાર બચાવ કરતા રહે છે કે પ્રમુખની ચૂંટણીપ્રક્રિયામાં ઘાલમેલ કરવાના રશિયન જાસૂસોએ કોઈ પ્રયત્નો કર્યા નહોતા પણ પરિણામો બાદ ત્યારના પ્રમુખ ઓબામાએ ટ્રમ્પ ટીમની દલીલ સ્વીકારી નહોતી અને જાહેર કર્યું હતું કે ટ્રમ્પના માણસો વારંવાર રશિયન જાસૂસોને મળ્યા હતા તેના અમેરિકાની ગુપ્તચર એજન્સીઓ પાસે પુરાવા છે, તે પુરાવાના આધારે ઓબામાનાં શાસને ૩૫ જેટલા રશિયન ડિપ્લોમેટિક ઓફિસરોને સાગમટે હકાલપટ્ટી કરીને રશિયા મોકલી આપ્યા હતા.